কোবিদ-১৯ থেংননবা জাতিদা প্রধান মন্ত্রীগী ৱারোল

প্রধান মন্ত্রী শ্রী নরেন্দ্র মোদীনা কোবিদ-১৯গী শিংনরকপা মায়োক্ননবা জাতিদা ৱা ঙাংখ্রে। নবররাত্রগী তঞ্জাদা প্রধান মন্ত্রীনা প্রজাদা ৱাফম মাপল থমখ্রে। প্রধান মন্ত্রীনা হায়খি মদুদি ভারত মচা পুম্নমক্কী অখাং কনবা অমসুং রিজোল্ব অসি মালেমগী লাইচৎ থেংনবদা মরু ওই। মহাক্না নাগরিকশিংগী মফমদা হায়জখি মদুদি মখোয়না য়াম্না থুনা শন্দোরক্লিবা ভাইরসপু থিংনবগীদমক উপায় খরা ইনগদবনি। মহাক্না লাইচৎ অসিবু লাইনা লৌদনবা অমদি কোবিদ-১৯বু ঙাকথোকপগী মায়কৈদা ভাব তাবা অমসুং প্রোএক্তিব ওইবগী দরকার ওইবদা অকনবা ৱাফম থমখি। প্রধান মন্ত্রীনা নাগরিকশিংদা ঐখোয়না হকচাং ফনা লৈবা তারগদি মালেম অসি হকচাং ফনা লৈগনি হায়বা মন্ত্র অদু ইন্নবা তকশিনখি। মহাক্না ‘সোসিয়েল দিস্তেন্সিং’গুম্বা সেল্ফ ইম্পোজ নোর্মশিং মতুং ইনবগী মরুওইবা অদু ফোংদোকখি। য়াম্না দরকার ওইবা মতম খক্তদা য়ুমদগী মপান থোকপগী দরকার ওইবা অদু মহাক্না ফোংদোকখি। লাক্কদৌরিবা হপ্তা খরা অসিদা সেনিয়ার সিতিজনশিং অমসুং মশাগী চহী ৬০ হেল্লবা মীওইশিংনা মখোয় মশাগী ময়ুমদগী থোক্তনবসু মহাক্না ফোংদোকখি। ‘জনতা কার্ফিযু’ প্রধান মন্ত্রীনা নাগরিকশিংদা মার্চকী তাং ২২দা অয়ুক্কী পুং ৭তগী নুমিদাং পুং ৯ ফাওবা প্রজাগী কার্ফিয়ুগী ৱাখল্লোন ইন্নবা তকশিনখি। ইমার্জেন্সী অমসুং ইসেন্সিয়েল সর্বিসকা লোয়নবা মাওই খক্তনা নত্তনা ময়ুমদগী মপান থোক্লোইদবনি। মহাক্না হায়খি মদুদি প্রজাগী কার্ফিয়ু অমা মায় পাকপা অমদি মসিদগী ফংলকপা এক্সপরিয়েন্সনা ঐখোয়গী লাক্কদৌরিবা শিংনরকপশিংগীদমকসু শেম শারগনি। মহাক্না মখা তাখি মদুদি মার্চকী ২২ অসি ঐখোয়না হোৎনরিবা, ঐখোয়গী সেল্ফ-রেস্ত্রেন্ত অমসুং জাতিগী থৌদাংদা ঐখোয়গী ইথৌ অদু মপুং ফাহন্নবা ঐখোয়গী ৱারেপগী খুদম ওইরগনি। রাজ্য সরকারশিংদা লুচিংনবা তকশিল্লদুনা প্রধান মন্ত্রীনা জাতি অসিগী নহাশিং, এন.সি.সি., এন.এস.এস., সিভিল সোসাইতীগুম্বা ওর্গনাইজেসনশিংদা হৌজিক্তগী হৌরগা মথংগী নুমীৎ নিনি ফাওবা পুম্নমকপু পব্লিক-কর্ফিয়ুগী মরমদা এৱার্নেস পীনবা হায়খি। সেল্ফলেস সর্বিস প্রোবাইদরশিংবু ইকায় খুম্নবা প্রধান মন্ত্রীনা হায়খি মদুদি দোক্তরশিংদগী নর্স ফাওবা, হোস্পিতাল স্তাফ, সেনিতেসন ৱার্করশিং, এয়রলাইন এমপ্লোইশিং, সরকারগী স্তাফশিং, পুলিস পর্সোনেলশিং, মীদিয়াগী মীওইশিং, ত্রেন-বস-ওতো রিক্সা সর্বিসকা মরী লৈনরিবা মীওইশিং, হোম দিলিবরী এজেন্তশিংগুম্বা কোবিদ-১৯ লাইচৎ থেংনবদা মাংজিল থারিবা থৌনা ফরবা মীওই কয়া অমা লৈরি। অসিগুম্লবা মতম অসিদা জাতিদা পীরিবা মখোয়গী চাউরবা সর্বিসতা ইকায় খুম্নবা উৎনবা প্রধান মন্ত্রীনা মার্চ ২২, নোংমাইজিং নুমীৎকী নুমিদাংৱাইরম পুং ৫ চপ চানা তাবা মতমদা ঐখোয় পুম্নমক ঐখোয়গী য়ুমগী থোংজিন্দা, বেলকোনিদা, থোংনাওদা লেপতুনা মিনিৎ ৫ মখোয়বু ইকায় খুম্নবা উৎনবা ৱাফম হৌদোকখি। মহাক্না মসিগী মতাংদা প্রজাশিংদা খংহন্নবা লৈবাক অসিগী লোকেল ওথোরিতীশিংবু মার্চ ২২গী নুমিদাংৱাইরম পুং ৫ তাবা মতমদা সাইরেন খোংনবা হায়খি। ইকোনোমীগী শিংনরকপশিং মায়োক্নবা লাইচৎ অসিনা থোকহল্লিবা ইকোনোমীগী শিংনরকপশিং মায়োক্ননবা প্রধান মন্ত্রীনা ফাইনান্স মিনিস্তরগী লুচিং মখাদা কোবিদ-১৯ ইকোনোমিক রেস্পোন্স তাক্স ফোর্স শেম্নবা লাউথোকখি। তাক্স ফোর্স অসিনা স্তেকহোল্দর পুম্নমক্কা চাং নাইনা ৱারী শান্নবা অমদি ফীদবেক্তা য়ুমফম ওইরগা তুংদা ৱারেপ লৌগনি। প্রধান মন্ত্রীনা বিজিনেস ৱার্লদ অমসুং সমাজকী হাই ইনকম সেগমেন্তদসু য়ারিবা মখৈ মখোয়দা সর্বিস পীরিবা মীওই পুম্নমক্কী ইকোনোমিক ইন্তরেস্ততা পুক্নিং চংবীনবা হায়জখি। মখোয়না ওফিস নত্রগা নখোয়গী য়ুমদা লাকপা ঙমদ্রবসু মখোয়গী খুৎশুমন কক্তনবা, মীনুংশিগা লোয়ননা মখোয়বু ত্রিৎ তৌনবা তকশিনখি। অসিগুম্বা মতম অসিদা হ্যুমেনিতীগী মরুওইবা অদু মহাক্না ফোংদোকখি। মহাক্না লৈবাক মীয়ামদা মসিমসু থাজবা পীখি মদুদি চিঞ্জাক, শঙ্গোম, হিদাক-লাংথক অসিনচিংবা চংদবা য়াদবা পোৎলমশিংগী অৱাৎপা লৈরোই। মহাক্না প্রজাশিংজা পেনিক বাইয়িং তৌদনবা ফোংদোকখি। প্রধান মন্ত্রীনা মীপুম খুদিংমপু অমত্তা ওইনা পুন্না থবক তৌনবা অমদি কোবিদ-১৯গী অৱাবদগী নান্থোকপদা থৌদাং য়ানবা অকনবা ৱাফম থমখি। মহাক্না প্রজাশিংবু অরানবা ই-পাউ লৌদনবা তকশিনখি। প্রধান মন্ত্রীনা হায়খি মদুদি অসিগুম্লবা মালেমগী লাইচৎ মতম অসিদা শুকশোই শোইদনা মীওইবা জাতিনা মায় পাকহনবা অমসুং ভারতনা মায় পাকহনবা অসি মরু ওই।